open-index/open-wikipedia-markdown huggingface dataset:
பியோதோர் அலெக்சாந்திரோவிச் பிரெதிகின்

**பியோதோர் அலெக்சாந்திரோவிச் பிரெதிகின்** (Fyodor Aleksandrovich Bredikhin) (, 8 திசம்பர்r 1831 – 14 மே 1904 (O.S.: 1 மே)) ஓர் உருசிய வானியலாளர் ஆவார். பிரெதிகின், பிரெதிசின் எனவும் வழங்கும். அயல்மொழிகளில் பியோதோர் என்பது தியோடோர் என மாற்றி கூறப்படுகிறது.

## வாழ்க்கைப்பணி

மாஸ்கோ பலகலைக்கழகத்தில் உள்ள வான்காணகத்தில் இவர் 1857 இல் பணியளராகச் சேர்ந்து, 1873இல் அதன் இயக்குநரானார்.  இவர் 1890 இல் புல்கோவ் வான்காணகத்தின் இயக்குநரானார். அங்கு 1894 வரை தொடர்ந்து பணியாற்றினார். அதே ஆண்டில் உருசிய அறிவியல் கல்விக்கழகத்தின் ஆய்வுறுப்பினர் ஆனார்.

இவர் வால்வெள்ளிகளின் வால்பற்றிய கோட்பாடு, விண்கற்கள், விண்கள் பொழிவுகள் ஆகியவை பற்றி ஆய்வு செய்தார்.

786 பிரெதிகினா எனும் சிறுகோளும் நிலாவில் இருக்கும் பிரெதிகின் (குழிப்பள்ளம்) எனும் குழிப்பள்ளமும் இவரது பெயரால் வழங்கப்படுகின்றன.

## மேற்கோள்கள்

## வெளி இணைப்புகள்

* Obituary AN '''165''' (1904) 351/352 (in German)
* Obituary MNRAS '''65''' (1905) 348

பகுப்பு:1831 பிறப்புகள்
பகுப்பு:1904 இறப்புகள்
பகுப்பு:உருசிய வானியலாளர்கள்
பகுப்பு:ஆசிய மாதக் கட்டுரைகள் நவம்பர் 2015
வீரக்குமாரசாமி கோயில், வெள்ளக்கோயில்

**அருள்மிகு வீரக்குமாரசாமி கோயில்** தமிழ்நாட்டில், திருப்பூர் மாவட்டம், வெள்ளக்கோயில் என்னும் ஊரில் அமைந்துள்ளது. இக் கோயிலானது கொங்கு வெள்ளாளர் இனத்தில் உள்ள ஆந்தைகூட்டம், தனஞ்செயகூட்டம், மாடகூட்டம் என 11 கூட்டங்களின் குல தெய்வமாகும். இங்கு மூலவர் வீரக்குமாரசாமி. 54' உயரங்கொண்ட ஐந்து நிலை ராஜகோபுரமும், மூன்று நிலை கொண்ட 35' உயர உள்கோபுரமும் கொண்டுள்ளது.

## வழிபாடு

இக்கோயிலில் பொட்டிலி வழிபாடு மிகுந்த சிறப்புப் பெற்றது. இக்கோயிலின் தல விருட்சம் காக்கராட்டான் மரம் ஆகும்.

## திருவிழாக்கள்
தமிழ் மாசி மாதத்தில் சிவராத்திரி அன்று தேரோட்டம் மிகச் சிறப்பாக நடைபெறும்.

## மேற்கோள்கள்

*வீரக்குமாரசாமி கோயிலில் இன்று கும்பாபிஷேகம் தினமணி, ஆகஸ்டு 22, 2010

## வெளி இணைப்புகள்
*Arulmigu Veerakkumara swamy , அதிகாரபூர்வ இணையதளம்

பகுப்பு:திருப்பூர் மாவட்டத்திலுள்ள கிராமக் கோயில்கள்
பொந்தன்புளி

**பொந்தன்புளி** அல்லது **ஆனைப்புளி**, **[[பெருக்க மரம்|பெருக்கமரம்]]** என்றும் தமிழில் அழைக்கப்படுவது (அறிவியல் பெயர்; *Adansonia digitata*, ஆங்கிலத்தில்; *baobab*) என்பது ஒரு மரமாகும். இது ஆப்பிரிக்க கண்டத்தைச் சேர்ந்த பெருக்க மரம் ஆகும். குறிப்பாக சூடான உலர்ந்து காணப்படும் சகாராவுக்கு தெற்கில் உள்ள ஆப்பிரிக்கப் பகுதிகளில்  உள்ள சவானாவில் காணப்படுகிறது. இம்மரங்கள் தமிழகம் மற்றும் இலங்கைக்கு குதிரை வணிகர்களாக வந்த அரேபியர்களின் மூலமாக ஆயிரம் ஆண்டுகளுக்கு முன்னரே வந்து சேர்ந்தன. குதிரைகளுக்கு உணவாக அரேபியர்கள் பொந்தன்புளி மரத்தின் இலைகள், பூக்கள் மற்றும் கொட்டைகளை கொடுப்பார்கள்.

## தாவரவியல்
பொந்தன் புளிய மரத்தின் அறிவியல் பெயர் (அரபு மொழியில் வழங்கப்படும் பெயரில் இருந்தும்: بو حباب), ஆப்ரிக்க வறண்ட நிலங்களில், இம்மரத்தை முதன்முதலாக கண்டறிந்த பிராஞ்சு நாட்டைச் சேர்ந்த மைக்கேல் அடன்சன் (1727-1806) என்னும் தாவரவியலாளர் பெயரையும் இணைத்து அடன்சோனியா டிஜிடேட்டா (Adansonia Digitata) என்ற தாவரவியல் பெயர் இதற்கு சூட்டப்பட்டது.  இவரால் அதிகாரபூர்வமாக செனிகல் நாட்டில்  உள்ள சோர் என்ற தீவில் 1749 ஆம் ஆண்டில் இம்மரம் கண்டுபிடிக்கப்பட்டது.  இம்மரத்தின் இலைகள் கீரையாகச் சமைத்து உண்ணக் கூடியதாகவும், கனிகள் சுவையான பானம் தரக்கூடியதாகவும் இருப்பதைக் கண்டார் ஆப்பிரிக்காவில் இருந்தபோது ஒரு நாளில் இரண்டுமுறை இந்த பானத்தை குடித்துவந்தார். இதனால் இவர் உடல் நலம் மேம்பட்டதாக நம்பினார். 
## விளக்கம்
கிளைகள் மற்றும் இலைகள்  ஐவிரல் அமைப்புடன் கையை ஒத்ததாக இருக்கும். ஐந்து முதல் இருபத்தைந்து மீட்டர் வரையிலும் உயரமாக வளரக்கூடிய பொந்தன்புளி மரங்களின் அடிப்பாக சுற்றளவு சுமார் 10–14 மீட்டர் கொண்டது. இம்மரத்தில் 15 செமீ அகலத்தில் வெண்மை நிறப் பூக்கள் கிளையின் நுனியில் பூக்கக்கூடியவை.  நீண்ட காம்புகளில் காய்கள் உருவாகும். பழுப்பு நிறத்தில் உள்ள பொந்தன்புளி பழங்கள், நீண்ட நாட்கள் மரத்தி லேயே தொங்கிக் கொண்டிருக்கும்.

## இராமேசுவரம் தீவில் பொந்தன்புளி மரம்
இராமேசுவரம் தீவில் 5 க்கும் மேற்பட்ட பொந்தன்புளி மரங்கள் காணப்படுகின்றன.

## படக்காட்சியகம்

File:Adansonia_digitata_20050823_flower.png|பொந்தன்புளி பூக்கள்

File:Adansonia digitata (Baobab Tree) in Hyderabad W IMG 8271.jpg|ஐவிரல் அமைப்பை ஒத்த இலைகள்.

File:Baobab Frucht.jpg|பொந்தன்புளி பழங்கள்  நீளமானவை, இது ஒருவகை பானம் தயாரிக்கப் பயன்படும்.


## மேற்கோள்கள்
வெளி இணைப்புகள்

பகுப்பு:மரங்கள்
பகுப்பு:தமிழ்நாட்டின் தாவரங்கள்
அரவிந்தராஜ்

**இரா. அரவிந்தராஜ்** (*R. Aravindraj*) இந்தியத் திரைப்பட இயக்குநர் ஆவார். விஜயகாந்த், கார்த்திக் ஆகியோர் நடிப்பில் 1986ஆவது ஆண்டில் வெளியான ஊமை விழிகள் திரைப்படத்தை இயக்கியதன் மூலமாக புகழ்பெற்றார்.

## வாழ்க்கைக் குறிப்பு
## இயக்கிய திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
எஸ் மியூசிக்ஸ்

**எஸ் மியூசிக்ஸ்** இந்தியத் திரைப்பட இயக்குநர் சங்கருக்கு சொந்தமான இசை தயாரிப்பு மற்றும் வெளியீட்டு நிறுவனமாகும். இதுநாள்வரை இரண்டு தமிழ்த் திரைப்படங்களின் பாடல்களை வெளியிட்டுள்ளது. *புதிய திறமைசாலிகளுக்கான இடம்* என்பது இதன் முதன்மை குறிக்கோள் ஆகும். இந்நிறுவனம் தயாரித்து வெளியிட்டுள்ள இரு திரைப்படங்களுமே குறைவான ஆக்கச்செலவில் தயாரிக்கப்பட்டவை ஆகும். 

## இசை வெளியிட்ட திரைப்படங்கள்

## இதனையும் காண்க
* சங்கர்
* எஸ் பிக்சர்ஸ்

## மேற்கோள்கள்

## வெளி இணைப்புகள்

பகுப்பு:திரைப்பட நிறுவனங்கள்
யாக்சுச்சிலான் நிலைவிட்டம் 24

**யாக்சுச்சிலான் நிலைவிட்டம் 24** என்பது தற்கால மெக்சிக்கோவின் சியாப்பாசில் உள்ள யக்சுச்சிலான் என்னும் இடத்தில் கண்டெடுக்கப்பட்ட பண்டைய மாயர்களின் சுண்ணக்கல் சிற்பத்துக்குத் தற்காலத் தொல்லியலாளர் கொடுத்த பெயர் ஆகும். ஏறத்தாழ கிபி 725 ஐச் சேர்ந்தது என்பதால், இந்த நிலைவிட்டம் மாயர் பிந்திய செந்நெறிக் காலப்பகுதிக்குள் அடங்குகிறது. இதிலுள்ள மாயர் குறியீட்டு எழுத்துக்கள் இந்தக் காட்சி கிபி 709 அக்டோபர் 24ல் இடம்பெற்ற குருதிசிந்தும் சடங்கைக் குறிப்பதைக் காட்டுகின்றன.

## கண்டுபிடிப்பும் அகற்றலும்
நிலைவிட்டம் 24 அதன் மூலச் சூழலில் நிலைவிட்டம் 25, 26 என்பவற்றுடன் யாக்சுச்சிலியனில் உள்ள அமைப்பு 23ல் கண்டுபிடிக்கப்பட்டது. அல்பிரட் மவுட்சிலே 1882ல் கட்டிடத்தின் பக்க நுழைவாயில் பகுதியில் இருந்து வெட்டியெடுத்து பெரிய பிரித்தானியாவுக்கு அனுப்பினார். அது இன்றுவரை அங்கேயே பிரித்தானிய அருங்காட்சியகத்தில் உள்ளது. நிலைவிட்டம் 25ம் 1883ல் அனுப்பப்பட்டது. நிலைவிட்டம் 26, 1897ல் தியோபர்ட் மேலர் என்பவரால் கண்டுபிடிக்கப்பட்டது. 1964ல் இது மெக்சிக்கோவில் உள்ள தேசிய மானிடவியல் அருங்காட்சியகத்துக்கு அனுப்பப்பட்டது. அதன் பின்னர் கட்டிடம் சிதைவடைந்து விட்டது.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
தாமே

**தாமே** ஊரும் அதனருகில் இருக்கும் மேல் தாமே எனப்படும் தாமேதெங்கும் நேபாளத்தில் உள்ள சோலுகும்புப்பகுதியில் இருக்கும் நாமிச்சே பசார் ஊரின் எல்லைப்பகுதியில் இருக்கும் சிறு செர்ப்பா ஊர்கள். திபெத்துக்கும், இந்தியாவுக்கும், நேபாளத்துக்கும் இடையே நடந்த உப்பு வணிக வழிப்பாதையில் ஆண்டுமுழுவதும் இயங்கிக்கொண்டிருந்த ஊர். புகழ்பெற்ற செர்ப்பா மலையேறிகளின் பிறப்பிடம். எவரெசுட்டு மலையை 21 முறை ஏறிய அப்பா செர்ப்பா என்பவரின் பிறந்தவூர். முதன்முதலாக  எவரெசுட்டு முகட்டை சர் எடுமண்டு இல்லரியுடன் ஏறி எட்டிய தென்சிங்கு நோர்கே அவர்கள் சிறு வயதில் வளர்ந்த இடம். இங்கே இலாவுடோ இலாமா என்னும் தலைமை இலாமாவாகிய சோப்பா இரின்புச்சே இலாமாவின் பிறந்தவூர். தாமே துறவியர் மடமே கும்புப்பகுதியில் உள்ளா ஆகப்பழமையான மடம். இங்கு ஆண்டுதோறும் நடக்கும் மணி இரிம்து விழாவும் புகழ்பெற்றது.  

## குறிப்புகள்

பகுப்பு:சோலுகும்பு
பகுப்பு:நேபாள ஊர்கள்
திலக் மாரப்பன

**திலக் மாரப்பன** (*Tilak Marapana*) இலங்கை அரசியல்வாதியும், வழக்கறிஞரும், தேசியப் பட்டியல் நாடாளுமன்ற உறுப்பினரும், முன்னாள் அமைச்சரும் ஆவார். சட்டம், ஒழுங்கு, மற்றும் சிறைச்சாலைகள் சீர்திருத்தங்களுக்கான அமைச்சராகவும், பாதுகாப்பு, மற்றும் போக்குவரத்து அமைச்சராகவும், சட்டமா அதிபராகவும் பதவி வகித்தவர்.

## ஆரம்ப வாழ்க்கையும் கல்வியும்
மாரப்பன இரத்தினபுரியைச் சேர்ந்த மாவட்ட நீதிபதி பி. மாரப்பனவின் மகன் ஆவார். கல்கிசை புனித தோமையர் கல்லூரியில் கல்வி கற்ற இவர் வேதியியல், கணிதம், மற்றும் சட்டத்துறையில் பட்டம் பெற்றவர்.

## சட்டப் பணி
மாரப்பன இலங்கை சட்டமா அதிபர் திணைக்களத்தில் 1968 ஆம் ஆண்டு முதல் பணியாற்றினார். 1988 இவர் சனாதிபதி சட்டத்தரணியாக நியமனம் பெற்றார். 1992 முதல் 1994 வரை சட்டமா அதிபராகப் பணியாற்றினார்.

## அரசியலில்
2000 ஆம் ஆண்டில் ஐக்கிய தேசியக் கட்சியின் தேசியப் பட்டியல் நாடாளுமன்ற உறுப்பினராக நியமிக்கப்பட்டு நாடாளுமன்றம் சென்றார். 2001 இல் பாதுகாப்பு அமைச்சராக நியமிக்கப்பட்டார். 2002 இல் போக்குவரத்துத் துறை அமைச்சராகக் கூடுதல் பொறுப்பும் கொடுக்கப்பட்டது. 2015 இல் தேசியப் பட்டியலில் மீண்டும் நாடாளுமன்ற உறுப்பினராக நியமிக்கப்பட்டார். மைத்திரிபால சிறிசேனவின் அரசில் இவருக்கு சட்டம் ஒழுங்கு மற்றும் சிறைச்சாலைகள் மறுசீரமைப்பு ஆகிய துறைகளுக்கு பொறுப்பான அமைச்சர் பதவி 2014 செப்டம்பர் 4 இல் வழங்கப்பட்டது. இவர் அவன்காட் (மிதக்கும் ஆயுதக்கப்பல்) விவகாரத்தில் எழுந்த சர்ச்சைகளையடுத்து 2015 நவம்பர் 9 இல் பதவி விலகினார்.

## மேற்கோள்கள்

பகுப்பு:இலங்கை அமைச்சர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கை வழக்கறிஞர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:சிங்கள அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இரத்தினபுரி மாவட்ட நபர்கள்
பஃகுடிங்கு

** பஃகுடிங்கு ** (Phakding) ஊர்  நேபாளத்தில் கும்புப்பகுதியில் இருக்கின்றது. இது இலுக்குலா ஊருக்கு வடக்கேயும், மாஞ்சோ ஊருக்குத் தெற்கேயும் 2,160 மீட்டர் உயரத்தில் தூதுகோசி ஆற்றுப்பள்ளத்தாக்கில் அமைந்துள்ள ஓர் ஊர். இவ்வூர் 1979 ஆம் ஆண்டுமுதல் யுனெசுக்கோவின் உலகப் பாரம்பரியக் களத்தில் ஒன்றாக விளங்குகின்றது.

இலுக்குலாவில் தொடங்கி வடக்கே செல்லும் கரட்டுப்பாதையில் பஃகுடிங்கே பெரும்பாலும் முதலில் நிற்கும் இடமாக இருக்கும். இப்பாதை எவரெசுட்டு அடிவார முகாமுக்குச் செல்லும் முக்கிய பாதையாகும்.

இவ்வூரின் முக்கியப் பொருளாதாரம் சுற்றுலா மற்றும் மலையேறு பயணிகளுக்கு தங்குமிடம் உணவகம் ஆகியவற்றின்வழி ஈட்டுவதே.

## இதனையும் பார்க்க
* எவரெசுட்டு அடிவார முகாம்

## குறிப்புகள்

பகுப்பு:நேபாள ஊர்கள்
இராதானாத் சிக்தார்

**இராதானாத் சிக்தார்** (Radhanath Sikdar) என்பார் எவரெஸ்ட்டின் உயரத்தை முதன்முதலாக சுமார் 8,848 மீட்டர் என்று கணித்த, 19-ம் நூற்றாண்டில் (1813 - 1870) வாழ்ந்த, வங்காள கணித இயல் அறிஞர். இதற்குப் பிறகே எவரெஸ்ட் சிகரமானது உலகின் மிகப்பெரியதென உலகத்தின் பிற ஆராய்ச்சியாளர்களால் ஏற்றுக்கொள்ளப்பட்டது.

கொல்கத்தாவிலே உள்ள இன்று பிரெசிடென்சிக் கல்லூரி என்று அழைக்கப்படும் பழைய இந்துக் கல்லூரியில் கல்வி கற்றார். வங்காளத்துப் பெண்கள் கல்வியில் சிறப்பதற்காகவும், நல்லுரிமைப் பெற்று விளங்குவதற்காகவும் *மாசிக் பத்திரிக்கா* என்னும் இதழைத் தொடங்கினார். 1840 ஆம் ஆண்டு * மாபெரும் முக்கோணமுறை நில அளவீடு திட்டத்தில்* சேர்ந்தார். 1852 ஆம் ஆண்டு கொடுமுடி-15ன் (எவரெஸ்ட்) உயரத்தைக் கணித்தார். ஏப்பிரல் 10, 1802ல் சென்னையிலே தொடக்கப்பட்ட * மாபெரும் முக்கோணமுறை நில அளவீடு திட்டத்தின்* நினைவாக, இந்திய அஞ்சல் நிறுவனம், 'சூன் 27, 2004ல் சென்னையில் ஒரு சிறப்பு அஞ்சல் தலை வெளியிட்டது. இதில் திரு இராதானாத் சிக்தார் படமும், திரு நைன் சிங்கு (இவரும் நில அளவீட்டில் முன்னணியில் பங்களித்தவர்) படமும் இடம் பெற்றிருந்தன.

## வரலாறு
1831 ஆம் ஆண்டு ஜார்ஜ் எவரெஸ்ட் கோள முக்கோண முறையில் (Spherical Trigonometry) குறிப்பிட்டத் திறமையுள்ள ஒரு நல்ல இளம் கணிதவியலாளரைத் தேடும்போது, இந்து மதக் கல்லூரியின் அப்போதைய கணித ஆசிரியர் திரு. டைலர் டைட்லர் அவர்களின் மாணவர் ராதாநாத் சிக்தரை கண்டறிந்தார். அப்போது ராதாநாத்தின் வயது 18. அதன் பின்பு ராதாநாத் சிக்தார் 1831-ம் ஆண்டு டிசம்பர் மாதம் மாபெரும் முக்கோணக் கணக்கீட்டுக் குழுமத்தில் (Great Trigonometry Survey) இணைந்தார். அப்போது இவரது மாத ஊதியம் இந்திய ரூபாய் 30. இவரது புவி அளவியல் திறமையை அறிந்த குழுவினர் டேராடூன் அருகே உள்ள சிரோஜிக்கு இவரை அனுப்பினர். இவரது அணுகுமுறையானது வழக்கமான புவிப்பார்த்தச் செயல்முறைககளிலிருந்து (மாஸ்டரிங் முறை) மாறுபட்டு, சொந்த அறிவியல் கண்டுபிடிப்புக்களையும் உள்ளிடக்கிய புது வகையான அணுகுமுறையாக இருந்தது.

சிறப்பான செயல்பாட்டின் காரணமாக திரு. எவரெஸ்ட், ராநாதாத் சிக்தரை துணை கலெக்டராக ஜிடிஎஸ் பிரிவிற்கு மாற்றினார். 1843 ஆம் ஆண்டு திரு. எவரெஸ்ட் பணி ஓய்வு பெற்றதையடுத்து ராதாநாத் சிக்தர் நிர்வாக இயக்குநர் ஆனார். இருபது ஆண்டுகளுக்குப் பிறகு ராதாநாத் சிக்தரை தலைமைக் கணித அதிகாரியாக கல்கத்தா மாநகருக்குப் பணி நியமனம் செய்யப்பட்டார். இவர் பாரமானியமுக்கத்தின் அளவீடுகளாக நடைமுறையிலிருந்தவற்றை மாற்றியமைக்கத் தன்னுடைய கண்டுபிடிப்புக்களைப் (உதாரணமாக, 32 டிகிரி பாரன்ஹீட் மாற்று கணக்கீடுச் சூத்திரம்) பயன்படுத்தினார்.

இவர் தலைமையில் டார்ஜிலிங் அருகே பனி மூடிய மலைகள் அளவிடும் பணி கேணல் வாஹ் கேட்டுக்கொண்டபடித் தொடங்கியது. ஆறு வெவ்வேறு கண்காணிப்பு அளவீடுகளின்படி இன்றைய எவரெஸ்ட் சிகரமே உலகின் உச்சம் என ராதாநாத் சிக்தரால் அன்று பரிந்துரை செய்யப்பட்டு, சில வருடங்களுக்கு பிறகு ஏற்றுக்கொள்ளப்பட்டது. பனி சிகரத்திற்குப் பெயரிடப்படும்போது உள்ளுர் பெயர் முன்னுரிமை வேண்டும் என்ற வழக்கம் இருந்தது. ஆனால், கேணல் வாஹ் இதற்கு விதிவிலக்குக் கொடுத்தார். தன்னுடைய முன்னாள் தலைமை அதிகாரியாக இருந்த திரு. எவரெஸ்ட்டின் நினைவாக பெயரிடப்பட வேண்டும் என இராதானாத் சிக்தார் தெரிவித்தார். இதன் காரணமாக ராதாநாத் சிக்தாரின் பணி மற்றும் உழைப்பு அங்கீகரிக்கப்படவில்லை.

## மேற்கோள்கள்

## வெளியிணைப்பு
* http://news.bbc.co.uk/2/hi/south_asia/3193576.stm
* http://www.danstopicals.com/trigsurv.htm

பகுப்பு:இந்தியக் கணிதவியலாளர்கள்
பகுப்பு:மாந்தக் கணிப்பாளர்கள்
பகுப்பு:1813 பிறப்புகள்
பகுப்பு:1870 இறப்புகள்
இரிம்புச்சே

**இரிம்புச்சே** (உரோமன் எழுத்தில் **Rinpoche**, **Rimboche**, **Rinboqê**, ) என்பது திபெத்திய மொழியில் வழங்கப்பெறும் பெருமைய முன்னொட்டு. இதன் பொருள் இரத்தினம் போல் அருமை மிக்கது என்பதாகும். இதனை மாந்தர்களுக்கும், இடத்துக்கும், ஒரு பொருளுக்கும் சேர்த்து வழங்கலாம். 

இச்சொல் திபெத்திய புத்தமதத்தில் மறுபிறவியாகக் கருதப்படுபவர்களுக்கும், முதியவர்களுக்கும் மிகுந்த மதிப்பு உள்ளவர்களாகக் கருதப் படுபவர்களுக்கும், கற்று முதிர்ந்தவர்களுக்கும், முதிர்ந்த இலாமாக்களுக்கும், தர்மத்தைப் பயிற்றுவிக்கும் ஆசிரியர்களுக்கும் பயன்படுத்துகின்றார்கள். இதனைத் துறவியர் மடத்தலைவர்களுக்கும் (abbot) வழங்குவார்கள்.

## இதனையும் பார்க்கவும்
*இரிம்புச்சேக்கள்-  இரிம்புச்சே என அழைக்கப்பட்ட அல்லது அழைக்கப்படும் முன்னர் இருந்த, அல்லது இப்பொழுதும் இருக்கும் மெய்யியல் ஆசிரியர்களின் சிறு பட்டியல் 

*துக்குலு, முன்பிருந்த திபெத்திய புத்தமதத்தைப் பின்பற்றிய ஒருவரின் மறுபிறவியாகக் கருதப்படுபவர்.
*கைலாச மலை - இது பலவிடங்களில் திபெத்திய மொழியில் கங்கு இரிம்புச்சே (*Gang Rinpoche*) என்றழைக்கப்படுகின்றது.

## நூல்துணை
**The New Tibetan-English Dictionary of Modern Tibetan* by Melvyn C. Goldstein, Editor 

## வெளியிணைப்புகள்
*''Rinpoche'' entry in Rangjung Yeshe wiki.


பகுப்பு:இலாமாக்கள் (திபெத்து)
பகுப்பு:திபெத்திய புத்தமதப் பட்டங்கள்
திபெத்திய பௌத்தம்

**திபெத்திய பௌத்தம்**  என்பது **இலாமாயியம்** என்றும் அழைக்கப்படும் ஒரு பௌத்தமதப் பிரிவு. வச்சிராயனத்தின் கிளையான  திபெத்திய புத்தமதம் திபெத்து, நேபாளம், மங்கோலியா, பூட்டான், துவா கலங்கியா, புரியாட்டியா, கால்மீக்கியா போன்ற பகுதிகளிலும் இமய மலைப்பகுதியின் சில பகுதிகளிலும், நேபாளத்திலும், இந்தியாவில், குறிப்பாக அருணாச்சல பிரதேசப் பகுதிகளிலும், இமாச்சலப் பிரதேசப் பகுதிகளிலும் இலடாக்குப்பகுதிகளிலும் பின்பற்றப்படும் பௌத்தம் ஆகும். இம்மதமே பூட்டான் நாட்டின் அரச மதம்.

## மேற்கோள்களும் அடிக்குறிப்புகளும்

## இவற்றையும் பார்க்க
*மிலரேபர்
*நாகார்ஜுனர்
*சோவா-ரிக்பா
*உக்கிர மூர்த்திகள்

## வெளி இணைப்புகள்
Student film about Tibetan Monks studying at Emory University http://www.youtube.com/watch?feature=player_embedded&v=jXa12Tm6EH4

* 
* Buddhist Meditation Traditions in Tibet: The Union of Three Vehicles by Georgios T. Halkias
* LamRim.com — Tibetan Buddhist Internet Radio
* The Tibetan and Himalayan Digital Library 
* The Tibetan Buddhist Resource Center
* the Tibetan bibliography database 
* Tibetan Buddhism in the West by Dzongsar Khyentse Rinpoche 
* Songtsen — The rescue and preservation of Tibet's cultural and spiritual traditions
* Famous Monasteries of Tibet 
* Tibetan Buddhism: History and the Four Traditions
* The extensive archives of teachings from Alexander Berzin
* Lotsawa House | Tibetan Buddhist Texts | Translations 
* Tibetan Rimé Text Library — Buddhist Text Library of all traditions
* Tibetan Buddhism Forums
* A Day In The Life Of A Tibetan Monk – article and slideshow by *[[தேசிய புவியியல் கழகம்|National Geographic]]*
* Tibetan Buddhist Practice eCalendar 
* Karma Kagyü Calendar


பகுப்பு:பௌத்தம்
என். சி. வசந்தகோகிலம்

**என். சி. வசந்தகோகிலம்** என அழைக்கப்படும் **நாகப்பட்டினம் சந்திரசேகரன் வசந்தகோகிலம்** (1919 - 7 நவம்பர் 1951) கருநாடக இசைக் கலைஞரும், பாடகியும், நடிகையும் ஆவார். இந்திய விடுதலைக்குப் பின்னர் கவியோகி சுத்தானந்த பாரதியாரின் பாடல்களைப் பிரபலமாக்கியவர். இவர் 1951 இல் காச நோய் வாய்ப்பட்டு இறந்தார்.

## ஆரம்ப வாழ்க்கை
வசந்தகோகிலம் கொச்சியில் இரிஞ்ஞாலகுடா (இன்றைய கேரளாவில்) சந்திரசேகர ஐயர் என்பவருக்குப் பிறந்தார். இவரது இயற்பெயர் காமாட்சி ஆகும். இவரது குடும்பம் நாகப்பட்டினத்திற்குக் குடிபெயர்ந்தது. நாகப்பட்டினம் 'ஜால்ரா' கோபால ஐயர் என்பவரிடம் இசைப் பயிற்சி பெற்றார். 1936 இல் இவரது குடும்பம் சென்னைக்கு இடம் பெயர்ந்தது. சென்னையில் கச்சேரிகளில் பாடத் தொடங்கினார். சென்னை இசைக் கல்லூரியில் 1938 இல் அரியக்குடி இராமானுஜ ஐயங்கார் தலைமையில் நடந்த ஆண்டு விழாவில் பாடி முதல் பரிசைப் பெற்றார்.

## இசையுலகில்
வசந்தகோகிலம் பல தமிழ்ப் பாடல்களைப் பாடிப் புகழ் பெற்றார். சென்னையில் தமிழ் இசைச் சங்கம், நெல்லை சங்கீத சபை ஆகியவற்றில் தொடர்ச்சியாகப் பாடி வந்தார். இவரது கருநாடக, மெல்லிசைப் பாடல்கள் பல இசைத்தட்டுகளாக வெளிவந்துள்ளன.

பிரபல பாடகர் டைகர் வரதாச்சாரியார் இவருக்கு "மதுரகீத வாணி" என்ற பட்டம் சூட்டினார்.

## திரைப்படங்களில்
வசந்தகோகிலம் தமிழ்த் திரைப்படங்களில் பாடியும், நடித்தும் உள்ளார். 1940 இல் சி. கே. சக்தியில் இயக்கத்தில் வெளிவந்த சந்திரகுப்த சாணக்யா படத்தில் சாயா இளவரசியாக நடித்தார். தொடர்ந்து வேணுகானம் (1941), கங்காவதார் (1942), ஹரிதாஸ் (1944), வால்மீகி (1946), குண்டலகேசி (1946), கிருஷ்ண விஜயம் (1950) ஆகிய திரைப்படங்களில் நடித்தார்.

* ஏன் பள்ளி கொண்டீர் ஐயா
* தந்தை தாய் இருந்தால் உமக்கிந்த
* நித்திரையில் வந்து நெஞ்சில் இடம்
* ஆனந்த நடனம் ஆடினாள்
* ஆசை கொண்டேன் வண்டே
* அந்த நாள் இனி வருமோ
* பொழுது புலர்ந்தது யாம் செய்த தவத்தால்

## குடும்பம்
இவரது தனிப்பட்ட வாழ்க்கை மகிழ்ச்சியாக இருக்கவில்லை. இவரது இசை வாழ்க்கையை விரும்பாத கணவர் இவரை விட்டுப் பிரிந்து விட்டார். கடைசிக் காலத்தில் இவர் வழக்கறிஞரும், திரைப்படத் தயாரிப்பாளருமான சி. கே. சதாசிவன் (சி. கே. சச்சி) என்பவருடன் குடும்பம் நடத்தினார். காச நோயால் பாதிக்கப்பட்டு சென்னை கோபாலபுரத்தில் இருந்த அவரது வீட்டில் 1951 நவம்பர் 7 மாலை தனது 32வது அகவையில் காலமானார்.

## மேற்கோள்கள்

## வெளி இணைப்புகள்
* N.C. Vasanthakokilam at Dhool
* 
* 
* 
* 

பகுப்பு:கருநாடக இசைப் பாடகர்கள்
பகுப்பு:1919 பிறப்புகள்
பகுப்பு:1951 இறப்புகள்
பகுப்பு:காசநோயால் இறந்தவர்கள்
அப்சரா (கம்போடியா)

**அப்சரா** *(APSARA)* என்பது அங்கோர் மற்றும் சீயெம் ரீப் பகுதிகளின் பாதுகாப்பு மற்றும் மேலாண்மை ஆணையம் என்பதன் சுருக்கம் ஆகும். (Authority for the Protection and Management of Angkor and the Region of Siem Reap). கம்போடியாவின் தொல்பொருள் பூங்காவான அங்கோர் நகரைப் பாதுகாக்கும் பொறுப்புகள் அளிக்கப்பட்டு, 1995 ஆம் ஆண்டில் இவ்வாணையம் அமைக்கப்பட்டுள்ளது. ஆராய்ச்சி, பாதுகாப்பு, நகர்ப்புற மேம்பாடு மற்றும் பாதுகாப்பு, சுற்றுலாத்துறை வளர்ச்சி முதலிய செயல்பாடுகளுக்கும் இவ்வாணையத்திற்கு அதிகாரம் வழங்கப்பட்டுள்ளது.

## மேற்கோள்கள்
* 

பகுப்பு:கம்போடிய அரசாங்கம்
பகுப்பு:அங்கோரியத் தளங்கள்
தென்னாப்பிரிக்கத் துடுப்பாட்ட அணியின் இந்தியச் சுற்றுப் பயணம், 2015

தென்னாபிரிக்கத் துடுப்பாட்ட அணி இந்தியாவில் 2015 செப்டம்பர் 29 முதல் 2015 டிசம்பர் 7 வரை சுற்றுப்பயணம் மேற்கொண்டது. இச்சுற்றுப் பயணத்தில் அது இந்தியத் துடுப்பாட்ட அணிக்கு எதிராக நான்கு தேர்வுப் போட்டிகளிலும், ஐந்து ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் பங்குபற்றியது. இந்தியா தேர்வுத் தொடரில் வெற்றி பெற்றது. அதே வேளையில் தென்னாப்பிரிக்கா ஒருநாள், மற்றும் இருபது20 போட்டித் தொடர்களைக் கைப்பற்றியது.

இத்தொடர்ப் போட்டிகளில் இருந்து இந்தியாவுக்கும், தென்னாப்பிரிக்காவுக்கும் இடையிலான சுற்றுப் போட்டிகள் மகாத்மா காந்தி-நெல்சன் மண்டேலா தொடர்கள் என அழைக்கப்படவுள்ளன. இதற்கான வெற்றிக் கிண்ணம் விடுதலைக் கோப்பை என அழைக்கப்படும்.

## அணிகள்

## ஒருநாள் தொடர்

### 1வது ஒருநாள்

### 2வது ஒருநாள்

### 3வது ஒருநாள்

### 4வது ஒருநாள்

### 5வது ஒருநாள்

## தேர்வுப் போட்டிகள்

இத்தொடரின் ஆட்ட நாயகனாக சுழற் பந்து வீச்சாளர் இரவிச்சந்திரன் அசுவின் தேர்ந்தெடுக்கப்பட்டார்

### 1வது தேர்வு

### 2வது தேர்வு

### 3வது தேர்வு

### 4வது தேர்வு

## மேற்கோள்கள்

## வெளி இணைப்புகள்
* Series home at ESPN Cricinfo

பகுப்பு:இந்தியாவில் துடுப்பாட்டம்
பகுப்பு:தென்னாப்பிரிக்காவில் துடுப்பாட்டம்
பகுப்பு:பன்னாட்டுத் துடுப்பாட்ட சுற்றுப் பயணங்கள்
பகுப்பு:2015 இல் விளையாட்டுகள்
லோதயிர் பளிங்கு

**லோதயிர் பளிங்கு** என்பது, கிபி 855-869 காலப்பகுதியைச் சேர்ந்த படங்கள் பொறிக்கப்பட்ட இரத்தினம் ஆகும். வடமேற்கு ஐரோப்பாவில் உள்ள லோதாரிங்கியாவில் இருந்து கிடைத்த இதில், விவிலியத்தில் உள்ள சுசானாவின் கதை படங்களாகப் பொறிக்கப்பட்டுள்ளது. இதை **லோதர் பளிங்கு** அல்லது **சுசானா பளிங்கு** என்றும் அழைப்பது உண்டு. இது இப்போது பிரித்தானிய அருங்காட்சியகத்தின் சேகரிப்பில் உள்ளது.

## விபரங்கள்
இதன் முதன்மையான கூறு 4 அங்குல (10 சமீ) விட்டம் கொண்ட வட்டத் தட்டு வடிவிலான தெளிவான குவார்ட்சு ஆகும். இதில்,  சுசானாவும் மூத்தோரும் என்ற கதையில் இருந்து எட்டுக் காட்சிகள் செதுக்கப்பட்டுள்ளன. முதலில் சுசானா முறையற்ற உறவில் ஈடுபட்டதாகக் கூறி மூத்தோரால் குற்றஞ்சாட்டப்படுகிறாள். டானியல் தலையிட்டு மூத்தோரைக் கேள்விக்கு உள்ளாக்கி, அவர்களது சாட்சிகளைப் பொய்யென வெளிப்படுத்தியதுடன் தண்டனையும் வாங்கிக் கொடுக்கிறார். இறுதிக் காட்சியில் சுசானா குற்றமற்றவள் என்று அறிவிக்கப்படுகிறாள். காட்சிகளுடன் இலத்தீன் மொழியில் விவிலியத்தில் இருந்து வரிகள் பொறிக்கப்பட்டுள்ளன.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
ஒரன்பூர்க் மாகாணம்

**ஒரன்பூர்க் மாகாணம்** (*Orenburg Oblast* , **ஒரன்பூர்க்ஸ்கயா ஓபிலாஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம்  ஒரன்பூர்க் ஆகும். இது உருவாக்கப்பட்ட 1938 முதல் 1957 வரை, இதன் பெயர் சிக்காலோவ் மாகாணம் என்று சோவியத் வீரரான  வேலெரி  சக்காலவ் என்பவரின் நினைவாக வைக்கப்பட்டது. இதன் மக்கள்தொகை: 2,033,072 ஆகும் (2010 கணக்கெடுப்பு)

## புவியியல்
இந்த மாகாணத்தின் மிக முக்கியமான நதி உரால் ஆகும்.

## மக்கள் வகைப்பாடு
இதன் மக்கள் தொகை: 2,033,072 ( 2010 கணக்கெடுப்பு )  2,179,551 ( 2002 மக்கள் தொகை கணக்கெடுப்பு );  2,174,459 ( 1989 மக்கள் தொகை கணக்கெடுப்பு .)

2012 முக்கிய புள்ளி விபரங்கள்
* பிறப்பு: 29 736 (1000 ஒன்றுக்கு 14.7)
* இறப்பு: 28 225 (1000 ஒன்றுக்கு 13.9) 
* மொத்த கருத்தரிப்பு விகிதம்:
2009 - 1.76 | 2010 - 1.80 | 2011 - 1.80 | 2012 - 1.95 | 2013 - 2.00 | 2014 - 2.02 (உ)

2010 ஆம் ஆண்டு கணக்கெடுப்பின் படி, இந்த  ஒப்ளாஸ்ட்டில் இனக் குழுக்களின் எண்ணிக்கை கீழ்கண்டவாறு இருந்தது:

* ரஷ்யர்கள் : 75.9%
* தடார்களுக்கும் : 7.6%
* கசாக்குகள் : 6%
* உக்ரைனியர்கள் : 2.5%
* பாஷ்கிரிகள்: 2.3%
* மோர்ட்வின்னர் : 1.9%
* ஜேர்மனியர்கள் : 0.6%
* சுவாசியர் : 0.6%
* பெலாரஷ்யர்கள் : 0.3%
* அசீரியர் : 0.4%
* மற்ற இனக் குழு, மக்கள் யாரும் 0.2% க்கு மேற்பட்டவர்கள் அல்லர்.

30.449 பேர் கணக்கெடுப்பில் தாங்கள் இந்த இனக்குழுவைச் சேர்ந்தவர்கள் எனக் குறிப்பிடாதவர்கள்.

## சமயம்
2012 இன் உத்தியோகபூர்வ கணக்கெடுப்பின் படி ஒரன்பூர்க் ஒப்லாஸ்து மக்கள் தொகையில் 40.2% பேர் உருசிய மரபுவழித் திருச்சபையை பின்பற்றுகின்றனர் , 3% பொதுவான  கிருத்துவர் (கத்தோலிக்கம் மற்றும் புரொட்டஸ்டன்ட் நீங்கலாக), 2% மேற்கத்திய மரபுவழி கிருத்தவர்.  13% முஸ்லிம்கள் பெண்கள் ஆவார்கள் மக்கள் தொகை. 3% மக்கள் தொகையினர் ஸ்லாவிக் நாட்டப்பற மதத்தினர், 6.8% மற்ற மதங்களைச் சேர்ந்தவர்களாகவோ அல்லது கணக்கெடுப்பின்போது மதத்தைப் பற்றி பதில் தராதவர்கள் ஆவர்.  20% "ஆன்மீக நாட்டம் அற்றவர்கள். 12%  நாத்திகர்.

## பொருளாதாரம்
ஒரன்பூர்க் ஒப்லாஸ்து ரஷ்யாவின் முதன்மையான விவசாய பகுதிகளில் ஒன்றாகும். இதன் காலநிலை வேளாண்மைக்கு ஏற்றதாக உள்ளது. ஈரப்பதமான வசந்தகால காற்றும், வறண்ட கோடைக்கால காற்றும் கொண்டது. இங்கு கோதுமை, கம்பு , சூரியகாந்தி , உருளைக்கிழங்கு , பட்டாணி , பீன்ஸ் , சோளம் , போன்றவை விளைகின்றன.
இந்த ஒப்ளாஸ்ட்டின் ஏற்றுமதி பொருட்கள்  எண்ணெய் மற்றும் எண்ணெய்சார்ந்த பொருட்களும், எரிவாயு மற்றும் எரிவாயுசார்ந்த பொருட்களும்,  இரும்பு மற்றும் இரும்பு பொருட்களும்,  நிக்கல் , கல்நார் , குரோமியம் கலவைகள், கடின தாமிரம், மின்சார இயந்திரங்கள், ரேடியேட்டர்கள், இயந்திரங்கள், கட்டுமான தொழில் தயாரிப்புகள் போன்றவை ஆகும்.

## மேற்கோள்கள்
யுன்னானின் ஏ

**யுன்னானின் ஏ** *(Yunnanin A)* என்பது C34H41N7O8  என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இது உயிரியலாகச் செயல்திறன் மிக்க ஒரு வளைய பெப்டைடு ஆகும்.

## மேற்கோள்கள்

பகுப்பு:வளைய பெப்டைடுகள்
வீர. லெ. சிந்நயச் செட்டியார்

**வீர. லெ. சிந்நயச் செட்டியார்** (1855 - 1900) 19-ஆம் நூற்றாண்டில் வாழ்ந்த பெரும்புலவர், சைவ சித்தாந்த வித்தகர். ஆசுகவி என்று போற்றப்பட்டவர்.

## வாழ்க்கைச் சுருக்கம்
சிந்நயச் செட்டியார் தேவகோட்டையில் நாட்டுக்கோட்டை நகரத்தார் சாதியில் "மேலவீடு' எனப்படும் செல்வக் குடும்பத்தில் 1855-ஆம் ஆண்டு வீர.லெட்சுமணன் செட்டியார் - லெட்சுமி ஆச்சிக்கு நான்காம் பிள்ளையாகப் பிறந்தார். சிந்நயச் செட்டியாரின் மனைவி பெயர் மீனாட்சி. இவர்களின் ஒரே பிள்ளை காசி மூன்றாண்டுகளில் இறந்து போனது.

சிந்நயச் செட்டியாரின் குரு, தேவகோட்டை 'வன்றொண்டர்' நாராயணன் செட்டியார். இந்த வன்றொண்டர், மகாவித்துவான் மீனாட்சிசுந்தரம் பிள்ளையின் மாணவர். சிந்நயச் செட்டியாரின் மானசீக குரு யாழ்ப்பாணம் ஆறுமுகநாவலர். "சிலேடைப் புலி' பிச்சுவையர், காரைக்குடி சிவபூசகர் சொக்கலிங்கம், இராமநாதபுரம் ரா.ராகவையங்கார் ஆகியோர் சிந்நயச் செட்டியாரின் மாணவர்கள்.

இவருடைய உருவத் தோற்றம் யாரையும் ஈர்க்கக் கூடியது. நல்ல சிவப்பு நிறம், விபூதி, ருத்ராட்சம் அணிந்து பஞ்சகச்ச மேலாடையில் சிவப்பழமாய்க் காட்சி அளிப்பார். கையில் எப்பொழுதும் ஓலைச்சுவடி இருக்கும். ரத்தினக் கம்பளத்தில் வீற்றிருப்பார்.

பாண்டித்துரைத் தேவர் சிந்நயச் செட்டியாரின் இனிய தோழர். இருவரும் அடிக்கடி சந்தித்து அளவளாவுவர். பாண்டித்துரைத் தேவர் நான்காம் தமிழ்ச் சங்கத்தை மதுரையில் நிறுவ முயன்றபோது, அவருக்கு உறுதுணையாக நின்றவர் சிந்நயச் செட்டியார்.

மகாவித்துவான் மீனாட்சிசுந்தரம் பிள்ளை, உ. வே. சாமிநாதையர் போன்றோர் இவரைப் பாராட்டியுள்ளனர். 'வன்றொண்டர்' நாராயணன் செட்டியார், "தன் மாணவர்களில் 'ஆசுகவி' பாடக்கூடியவர் சிந்நயச் செட்டியார் ஒருவரே" என்று தன்னிடம் கூறியதாக உ.வே.சா., தமது வாழ்க்கை வரலாற்றில் கூறியிருக்கிறார்.

மதுரை மீனாட்சி அம்மன் கோயில் திருப்பணி செய்த "வயிநாகரம்' குடும்பத்தைச் சேர்ந்த இராமநாதன் செட்டியார், தமது "கவிதைமலர்' என்ற நூலில், சிந்நயச் செட்டியாரைப் போற்றிப் பாடல் எழுதியுள்ளார்.

## சேவைகள்
திருவாரூரில் இவர் வாழ்ந்த காலத்தில் 'திருவிளம்பல்' என்ற திருத்தலத்தில் உள்ள சிவன் கோயிலை புதுப்பித்தார்.

திருவாமாத்தூர் வண்ணச்சரபம் தண்டபாணி சுவாமிகளை தேவகோட்டைக்கு அழைத்து வந்து, தேவகோட்டை நகரச் சிவன் கோயிலில் உள்ள தண்டபாணி பேரில் பிள்ளைத்தமிழ் பாடச்செய்தார்.

வேலங்குடிக் கல்வெட்டில் இருந்து நாட்டுக்கோட்டை நகரத்தார் வரலாற்றை எழுதி வெளியிட்டார்.

## எழுதியுள்ள நூல்கள்
*மதுரை மீனாட்சி அம்மைப்பதிகம்
*நாட்டுக்கோட்டை நகரத்தார் சரித்திரம்(1994)
*திருவொற்றியூர்ப் புராணம்
*குன்றக்குடி மயின்மலைப் பிள்ளைத் தமிழ்
*தேவகோட்டை சிலம்பைப் பதிற்றுப்பத்து அந்தாதி
*இராமேசுரம் தேவைத் திரிபு அந்தாதி
*திருவண்ணாமலை அருணைச் சிலேடை வெண்பா
*காசி யமக அந்தாதி
*வெளிமுத்திப் புராணம்
*கும்பாபிஷேக மகிமை
*ஐம்பெரும் காப்பிய ஒப்பீடு
*கண்டனூர் மீனாட்சி அம்மை பாடல்

## உசாத்துணை
*
*http://www.tamilvu.org/slet/ln00101/ln00101pag.jsp?bookid=305&pno=227
*ஆராய்ச்சிப் பேரறிஞர் மயிலை சீனி.வேங்கடசாமி அவர்கள் எழுதியுள்ள “19-ஆம் நூற்றாண்டுத் தமிழ் இலக்கியம்“, பக்கம் 289, முதல் பதிப்பு 2003)

பகுப்பு:புலவர்கள்
பகுப்பு:ஆசுகவிகள்
பகுப்பு:1855 பிறப்புகள்
பகுப்பு:1900 இறப்புகள்
பகுப்பு:தமிழ்நாட்டுத் தமிழறிஞர்கள்‎
சுப்பிரமணிய ஐயர்

**சுப்பிரமணிய ஐயர்** 19 ஆம் நூற்றாண்டைச் சேர்ந்த தமிழறிஞர். தஞ்சை சதாவதானம் சுப்பிரமணிய ஐயர் என அழைக்கப்பட்டார்.

## இவர் இயற்றிய நூல்கள்
*காளையார்கோயிற் புராண வசனம் (1897)
*காளையார் கோயிற் புராணம் (1899)
*கோட்டூர்ப் புராணம் (1898)
*பருவகால வருணனை (1904). இந்நூல், பருவ காலங்களின் வருணனையைப் பழைய நூல்களில் இருந்து தொகுத்து சுப்பிரமணிய ஐயரால் அச்சிற் பதிப்பிக்கப்பட்டது

## மேற்கோள்கள்

பகுப்பு:தமிழ்நாட்டுத் தமிழறிஞர்கள்‎
சீனக் கலைகளுக்கான பேர்சிவல் டேவிட் நிறுவனம்

**சீனக் கலைக்கான பேர்சிவல் டேவிட் நிறுவனம்** என்பது இலண்டனில் உள்ள சீனக் கலைக்கான பேர்சிவல் டேவிட் சேகரிப்பை உரிமையாகக் கொண்ட நிறுவனம் ஆகும். இந்த நிறுவனத்தின் முதன்மை நோக்கம் சீனக் கலைகளும் பண்பாடும் தொடர்பான ஆய்வுகளையும் கற்பித்தலையும் முன்னேற்றுவது ஆகும். இந்நிறுவனத்தின் சேகரிப்புக்களில் சொங், யுவான், மிங், சிங் அரச மரபுகளை உள்ளடக்கிய 10 முதல் 18ம் நூற்றாண்டு வரையான காலப்பகுதிகளைச் சேர்ந்த 1,700 பொருட்கள் அடங்கியுள்ளன. இவற்றுள் அரிய ரு, குவான் பாண்டங்களின் மாதிரிகள், 1351ஐச் சேர்ந்த மிகப்பழைய நீல வெள்ளை வெண்களிப் பாண்டங்களான, யுவான் அரச மரபைச் சேர்ந்த நீலமும் வெள்ளையும் கலந்த மட்பாண்டக் கோயில் சாடிகள் என்பன அடங்கும். இந்நிறுவனத்தில், சீனக் கலைகள் தொடர்பான மேற்கத்திய மற்றும் கிழக்காசிய நூல்களைக்கொண்ட பெரிய நூலகம் ஒன்றும் உள்ளது. 1950ல் இந்தச் சேகரிப்புக்கள் சேகரிப்பாளரும் அறிஞருமான பேர்சிவல் டேவிட் என்பவரால் இலண்டன் பல்கலைக்கழகத்துக்கு வழங்கப்பட்டது. இப்போது இச்சேகரிப்புக்கள் பிரித்தானிய அருங்காட்சியகத்தில் நிரந்தரக் காட்சியில் உள்ளன.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
1644

**1644** (**[[ரோம எண்ணுருக்கள்|MDCXLIV]]**) கிரெகொரியின் நாட்காட்டியில் ஒரு வெள்ளிக்கிழமையில் ஆரம்பமான நெட்டாண்டு ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் திங்கட்கிழமையில் ஆரம்பமான நெட்டாண்டு ஆகும்.

## நிகழ்வுகள்
* ஏப்ரல் 25 -  சீனாவில் இடம்பெற்ற கிளர்ச்சியை அடுத்து மிங் அரசமரபின் கடைசிப் பேரரசன் சொங்சென் தற்கொலை செய்து கொண்டான்.
* செப்டம்பர் 15 - ஒன்பதாம் இனசென்ட்  236வது திருத்தந்தையாக நியமிக்கப்பட்டார்.
* டிசம்பர் - எடின்பரோவில் கொள்ளைநோய் பரவியது.
* ரெனே டேக்கார்ட் தனது *Principia Philosophiae* (*மெய்யியல் தத்துவங்கள்*) நூலை வெளியிட்டார்.

## பிறப்புகள்
* செப்டம்பர் 25 - ஓலி ரோமர், தென்மார்க்கு வானியலாளர் (இ. 1710)
* டிசம்பர் 29 - மட்சுவோ பாஷோ, யப்பானியக் கவிஞர் (இ. 1694)

## இறப்புகள்
* சூலை 29 - எட்டாம் அர்பன் (திருத்தந்தை) (பி. 1568)

## மேற்கோள்கள்
இஃபே வெண்கலத் தலை

**இஃபே வெண்கலத் தலை** அல்லது **இஃபே தலை** என்பது, 1938ல் நைசீரியாவில் உள்ள இஃபே என்னும் இடத்தில் அகழ்ந்தெடுக்கப்பட்ட பதினெட்டு செப்புக் கலப்புலோகச் சிலைகளுள் ஒன்று. இஃபே, யொரூபா மக்களின் சமய மற்றும் முன்னாள் அரச மையமுமாக விளங்கியது. இது ஒரு அரசனைக் குறிப்பதாகக் கருதப்படுகிறது. இது கிபி 13-14 நூற்றாண்டு காலப்பகுதியில், உள்ளூர் மக்களுக்கு ஐரோப்பியருடன் தொடர்பு ஏற்படுவதற்கு முன்னர் செய்யப்பட்டிருக்கலாம் எனக் கருதப்படுகிறது. இதன் உண்மைநிலைத் தன்மையும், சிக்கலான வேலைப்பாடுகளும், அக்காலத்தில் ஆப்பிரிக்கக் கலைகள் குறித்த முன்னைய மேலைநாட்டுக் கருத்துருக்களைக் கேள்விக்குட்படுத்துவனவாக இருந்தன. கண்டுபிடிக்கப்பட்டு ஓராண்டுக்குப் பின்னர் இது பிரித்தானிய அருங்காட்சியகத்துக்கு எடுத்துச்செல்லப்பட்டது.

## விபரம்
பெரும்பாலான மேற்கு ஆப்பிரிக்க வெண்கலச் சிலைகளைப் போலவே இதுவும் உண்மையில் செப்பினாலும், பல்வேறு கலப்புலோகங்களாலும் ஆனது. பிரித்தானிய அருங்காட்சியகத்தால் இவ்வுலோகம் "பெருமளவு ஈயம் சேர்க்கப்பட்ட துத்தநாகப் பித்தளை" என விபரிக்கப்பட்டுள்ளது. அருங்காட்சியகங்களிலும், தொல்லியலிலும் தற்கால நடைமுறைகளின்படி வெண்கலம், பித்தளை போன்ற சொற் பயன்பாடுகள் தவிர்க்கப்பட்டுப் பதிலாக "செப்புக் கலப்புலோகம்" என்ற சொல்லே விரும்பப்படுகிறது. மெழுகு இழப்பு நுட்பத்தைப் பயன்படுத்திச் செய்யப்பட்டுள்ள இது, ஏறத்தாழ முக்கால் முழு அளவு கொண்டது, 35 சமீ உயரமானது. சிற்பி இயல்பான பாணியில் வடிவமைத்துள்ளார். முகம் முழுவதும் கீறல் வரிகளால் நிரப்பப்பட்டுள்ளது. ஆனால், உதட்டில் மட்டும் கீறல்கள் இல்லை. தலை அணி, சிக்கலான அமைப்புக்கொண்ட முடியைக் குறிக்கிறது. இந்த அலங்காரம் இஃபேயின் எல்லா வெண்கலத் தலைகளுக்கும் பொதுவானது. 

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
பகுப்பு:நைஜீரியா
பௌத்தநாத்து

**பௌத்தநாத்து** (நேபாளி: बौद्धनाथ) (Baudhanath), நேபாள நாட்டில் திபெத்திய பௌத்தர்களின் பெரிய கோள வடிவ விகாரையில் அமைந்த 36 மீட்டர் உயரமான  நினைவுத் தூண் ஆகும். பௌத்தநாத்து கி பி நான்காம் நூற்றாண்டில் கட்டப்பட்டது. பௌத்தநாத்து மடாலயம், நேபாள நாட்டின் காத்மாண்டு சமவெளியில் தேசியத் தலைநகரான காட்மாண்டூ நகரத்தின் கிழக்கில், ஏழு கிலோ மீட்டர் தொலைவில் இமயமலையில் அமைந்துள்ளது.வானளாவிய உயரத்தில் காணப்படும், இப்பழைமையான பௌத்தநாத்து மடாலயத்தின் நினைவுத்தூண் உலகின் பெரியதாகும். பௌத்தநாத்து மடாலயத்தை,  உலக தொல்லியற்களங்களில் ஒன்றாக  ஐக்கிய நாடுகள் அவையின், யுனேஸ்கே நிறுவனம், 1979இல் அறிவித்துள்ளது.

## அமைவிடம்
காட்மாண்டு நகரத்தின் வடகிழக்கே ஏழு கிலோ மீட்டர் தொலைவில், இமயமலை அடிவாரத்தில் அமைந்துள்ளது.

## வரலாறு
லிச்சாவி குடியரசின் மன்னர் சிவதேவன் (கி பி 590-604) காலத்தில் பௌத்தநாத்து மடாலயத்தை நிறுவியதாக கோபாலாராஜவம்சாவளி (கோபு) கூறுகிறார்.  நேபாள மன்னர் மானதேவன் (கி பி 464-505) ஆட்சி காலத்தில் கட்டியதாகவும் கூறப்படுகிறது. கி பி 15ஆம் நூற்றாண்டின் பிற்பகுதியில் அல்லது 16வது நூற்றாண்டில் முற்பகுதியில் இவ்விடத்தில் நடந்த அகழ்வராய்ச்சியில், கண்டெடுக்கப்பட்ட மன்னர் அம்சுவர்மாவின் (கி பி 605-621) எலும்புகள் தோண்டி எடுக்கும் போது, இப்பௌத்தநாதர் மடாலயம் கண்டெடுக்கப்பட்டதாக, திபெத்திய ஆதாரங்கள் ஆதாரங்கள் கூறுகிறது.
திபெத்திய பேரரசர், திர்சோங் டெட்சான் (ஆட்சி காலம்: 755 - 797)  ஆட்சி காலத்தில் இப்பௌத்த மடாலயத்தை நிறுவியதாக கருதப்படுகிறது.

## 2015 நேபாள நிலநடுக்கம்

2015 நேபாள நிலநடுக்கத்தில் பௌத்தநாத்து மடாலயத்தின் மேற்கூறையின் நினைவுத் தூண் முற்றிலும் சேதமடைந்தது. தற்போது சேதமடைந்த மேற்கூறையும், தூணையும் சீரமைக்கும் பணி நடந்து வருகிறது.

## பௌத்தநாத் படத்தொகுப்பு


File:Buddha Monastery-Buddha monastery-0421.jpg|
File:Buddha Monastery-Buddha monastery-0414.jpg|
File:Buddha Monastery-Buddha monastery-0416.jpg|
File:Bouddhanath Stupa 2015 01.JPG|
File:Bouddhanath Stupa 2015 02.JPG|
File:Buddha Monastery-Buddha monastery-0402.jpg|



## இதனையும் காண்க

* பசுபதிநாத் கோவில்
* சங்கு நாராயணன் கோயில்
* முக்திநாத்
* லும்பினி
* மாயாதேவி கோயில்
* பக்தபூர் நகர சதுக்கம்
* பாதன் நகர சதுக்கம்
* அனுமன் தோகா நகர சதுக்கம்
* பொக்காரா
* சுயம்புநாதர் கோயில்
* பௌத்த யாத்திரைத் தலங்கள்
* உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## மேற்கோள்கள்

## வெளி இணைப்புகள்
* பௌத்தநாத்
*  பௌத்தநாத் -காணொளிக் காட்சி
*  பௌத்தநாத் -காணொளிக் காட்சி
* Kathmandu heritage sites listed by UNESCO Nepal
* Boudhanath at Khandro.net : Information on Legends and Prophecies
* Bodhnath Stupa: Boudhanath Virtual Tourist web-site 

பகுப்பு:பௌத்த யாத்திரைத் தலங்கள்
பகுப்பு:ஆசிய மாதக் கட்டுரைகள் நவம்பர் 2015
 பகுப்பு:காத்மாண்டு சமவெளி 
பகுப்பு:காத்மாண்டு மாவட்டம்
பகுப்பு:காட்மாண்டு
மாஞ்சோ

**மாஞ்சோ** என்பது நேபாளத்தில் வடகிழக்கே உள்ள கும்புப் பகுதியில் உள்ள ஒரு சிற்றூர். இது தூதுகோசி ஆற்றுப்பள்ளத்தாக்கில், பஃகுடிங்கு ஊருக்கு வடக்காகவும், சோர்சாலே ஊருக்குத் தெற்காகவும் அமைந்துள்ளது. இவ்வூர் கடல்மட்டத்தில் இருந்து 2835 மீட்டர் உயரத்தில் உள்ளது. இவ்வூருக்குச் சற்று வடக்கே சாகர் மாதா தேசியப் பூங்காவின் தடுப்புக்காவல் நுழைவாயில் உள்ளது. இவ்வூரும் 1979 முதல் யுனெசுக்கோவின் உலகப் பாரம்பரியக் களம் ஆக இருக்கின்றது.

எவரெசுட்டு மலைக்கோ அதன் அடிவார முகாமுக்கோ போகும் மலையேறிகளும் கரட்டு நடையாளர்களும் இலுக்குலாவில் தொடங்கி மாஞ்சோ வழியாக அங்கு நின்று செல்லும் இடமாகவுள்ளது.

இவ்வூரின் முதன்மையான பயன் சுற்றுலாத் துறையில் மலையேறிகளுக்கும், மலைப்ப்பாதைவழி நடக்கும் கரட்டு நடையாளர்களுக்கும் உணவக வசதியும் தங்குவிடுதிகள் வசதியும் தருவதாகும்.

## இதனையும் பார்க்கவும்
* எவெரெசுட்டு அடிவார முகாம்

## மேற்கோள்களும் அடிக்குறிப்புகளும்

## வெளியிணைப்புகள்

பகுப்பு:நேபாளம்
பகுப்பு:நேபாள ஊர்கள்
பிரீத்தி பருவா

**பிரீத்தி பருவா** (Preeti Barua, அசாமி: প্ৰীতি বৰুৱা) என்பவர் இலக்கியவாதியும், கல்வியாளரும் ஆவார். ரத்தசக்ரா என்ற மராட்டிய நூலை அசாமிய மொழிக்கு மொழிபெயர்த்து, சாகித்திய அகாதமி விருது பெற்றவர்.

## வாழ்க்கைக் குறிப்பு
இவர் அசாம் மகளிர் சங்கத்தின் நிறுவனத் தலைவர் ஆவார். இவர் ஹாண்டிக் பெண்கள் கல்லூரியில் முதல்வராகப் பணியாற்றியவர். இவர் நிரர்தக் என்ற கதைத் தொகுப்பை எழுதியுள்ளார். பிற மொழிகளில் இருந்து இலக்கிய நூல்களை மொழிபெயர்த்துள்ளார்.

இவர் ஹீரேன் பட்டாச்சாரியா என்ற கவிஞரின் சகோதரி. இவர் 2015ஆம் ஆண்டின் நவம்பர் மாதம் ஏழாம் நாளில் இறந்தார்.

## சான்றுகள்

## இணைப்புகள்
*http://www.amarasom.glpublications.in/epapermain.aspx 

பகுப்பு:பெண் எழுத்தாளர்கள்
பகுப்பு:அசாமிய எழுத்தாளர்கள்
பகுப்பு:2015 இறப்புகள்
பகுப்பு:சாகித்திய அகாதமி விருது பெற்றோர்
பகுப்பு:இந்திய மொழிபெயர்ப்பாளர்கள்
இரட்டைத்தலைப் பாம்பு

**இரட்டைத்தலைப் பாம்பு** என்பது, பிரித்தானிய அருங்காட்சியகத்தில் உள்ள ஒரு அஸ்டெக் நாகரீக (தற்கால மெக்சிகோ) காலச் சிற்பம் ஆகும். இது பெரும்பாலும் தெர்க்கோயிசு கனிமத் துண்டுகளால் மூடப்பட்ட மரத்தால் ஆனது. பிரித்தானிய அருங்காட்சியகத்தில் உள்ள இதுபோன்ற ஒன்பது பொருட்களுள் இது ஒன்று. ஐரோப்பா முழுவதும் இதுபோல் ஏறத்தாழ 25 பொருட்கள் இருப்பதாகக் கருதப்படுகிறது. மெக்சிக்கோவின் அசுட்டெக்கிலிருந்து வந்த இது மதச் சடங்குகளின்போது அணிந்தோ, காட்சிக்கு வைக்கப்பட்டோ இருக்கலாம் எனத் தெரிகிறது. எசுப்பானிய ஆக்கிரமிப்பாளனான ஏர்மன் கோர்ட்டெசு 1519ல் இப்பகுதியைக் கைப்பற்றியபோது, அசுட்டெக் பேரரசன் இரண்டாம் மொக்டெசுமா ஏர்மனுக்கு இதைப் பரிசாக வழங்கியிருக்கலாம் என்ற கருத்தும் உண்டு. இதன் சித்திரவடிவு முடிப்பு, தெர்க்கோயிசு, நண்டு ஓடு, சங்கு ஓடு ஆகியவற்றின் துண்டுகளால் ஆனது.

## மேற்கோள்கள்

## இவற்றையும் பார்க்கவும்
* 100 பொருட்களில் உலக வரலாறு

பகுப்பு:பிரித்தானிய அருங்காட்சியகத்தில் உள்ள பொருட்கள்
பகுப்பு:தொல்பொருட்கள்
பகுப்பு:அசுரெக் நாகரிகம்
பகுப்பு:மெக்சிக்கோவின் வரலாறு
கோபாலா கோபாலா

**கோபாலா கோபாலா** (*Gopala Gopala*) 1996ஆம் ஆண்டில் பாண்டியராஜன் இயக்கம் மற்றும் நடிப்பில் வெளியான ஒரு இந்தியத் தமிழ்த் திரைப்படமாகும். பாண்டியராஜன், குஷ்பூ ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு தேவா இசையமைத்திருந்தார். கவிஞர் வைரமுத்து பாடல்களை எழுதினார். காதலன் திரைப்படத்தில் இடம்பெற்ற பாடலின் மூலமாக பெயரிடப்பட்டது.

## வெளியீடு
இத்திரைப்படம் நூறு நாட்களைக் கடந்து வெற்றிகரமாக ஓடியது. பின்னர், இத்திரைப்படம் திலீப் நடிப்பில் *[[மிஸ்டர் பட்லர்]]* என்ற பெயரில் வெளியானது.

## மேற்கோள்கள்

## வெளி இணைப்புகள்
* https://www.imdb.com/title/tt8954988/

பகுப்பு:1996 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:சார்லி நடித்த திரைப்படங்கள்
மாதுலுவாவே சோபித்த தேரர்

**மாதுலுவாவே சோபித்த தேரர்** (*Maduluwawe Sobitha Thero*, ; 29 மே 1942 - 8 நவம்பர் 2015) சிங்கள பௌத்த பிக்கு ஆவார். இவர் இலங்கை கோட்டே நாக விகாரையின் விகாராதிபதியும் சமூக நீதிக்கான மக்கள் இயக்கத்தின் தலைவரும் ஆவார்.

2015 சனவரியில் மகிந்த ராசபக்ச அரசைப் பதவியில் இருந்து அகற்ற இவர் முக்கிய பங்காற்றினார். 2015 சனவரி அரசுத் தலைவர் தேர்தலில் ராசபக்சவிற்கு எதிராக எதிரணிக் கூட்டு வேட்பாளரான மைத்திரிபால சிறிசேனவிற்கு ஆதரவளித்தார்.

## வாழ்க்கைக் குறிப்பு
சோபித தேரர் தனது 13வது அகவையில் பௌத்த விகாரை வாழ்வைத் தொடங்கினார். 1962 ஆம் ஆண்டில் பௌத்த குருவாகத் திருநிலைப்படுத்தப்பட்டார்.

## மறைவு
சுகவீனம் காரணமாக சிங்கப்பூர் மருத்துவமனை ஒன்றில் சிகிச்சை பெற்று வந்த சோபித்த தேரர் 2015 நவம்பர் 8 அன்று காலமானார்.

## மேற்கோள்கள்

பகுப்பு:1942 பிறப்புகள்
பகுப்பு:2015 இறப்புகள்
பகுப்பு:இலங்கை பௌத்தர்கள்
பகுப்பு:இலங்கைப் பௌத்த துறவிகள்
கேரள மாநில மாசுக் கட்டுப்பாட்டு வாரியம்

**கேரள மாநில மாசுக் கட்டுப்பாட்டு வாரியம்** (Kerala State Pollution Control Board) என்பது கேரள அரசின் ஆரோக்கியம் மற்றும் குடும்ப நலத்துறையின் கீழுள்ள ஒரு அமைப்பாகும். இந்த வாரியம் சுற்றுச்சூழல் பாதுகாப்பு தொடர்பான சட்டங்களை நடப்பிலாக்குவதற்கான பொறுப்பை வகிக்கின்றது. பலதரப்பட்ட மாசுக் கட்டுப்பாட்டு சட்டங்களை நடப்பிலாக்க ஒழுங்குப்படுத்தும் அதிகார அமைப்பாக உருவாக்கப்பட்டதாகும் மாசுக்கட்டுப்பாட்டு வாரியம். இவ்வாரியம் மாநில மக்களுக்கு மாசற்ற சுற்றுச்சூழலைத் தந்திட வேண்டி செயல்படுகிறது. இந்த வாரியம் மாசுக் கட்டுப்பாட்டுக்கான தீர்வுக்கான நடவடிக்கைகள் எடுப்பதற்காக, நிலத்தடி நீர்,  திடப் பொருள் மற்றும் வாயு தொடர்பான பல்வேறு ஆய்வுகளை மேற்கொண்டு வருகிறது.

## வெளியிணைப்புகள்
*அதிகாரபூர்வ இணையதளம்

பகுப்பு:கேரள அரசு
கபடி கபடி (திரைப்படம்)

**கபடி கபடி** (*Kabadi Kabadi*)  2001ஆவது ஆண்டில் பாண்டியராஜன் இயக்கத்தில் வெளியான ஒரு இந்திய நகைச்சுவைத் தமிழ்த் திரைப்படமாகும். பாண்டியராஜன், மணிவண்ணன், சங்கீதா கிரிஷ், கரண் ஆகியோர் முக்கிய வேடங்களில் நடித்திருந்தனர். தமிழில் சிறப்பான வரவேற்பு பெற்ற இத்திரைப்படம், பின்னர் *முசோ சாதி கரோக்* என்ற பெயரில் சல்மான் கான், பிரியங்கா சோப்ரா, அக்சய் குமார் ஆகியோரது நடிப்பில் இந்தியில் மறுஆக்கம் செய்யப்பட்டது.

1997 ஆம் ஆண்டின் நடுப்பகுதியில் பாண்டியராஜனால் இத்திரைப்படம் அறிவிக்கப்பட்டது.  படத்தை கே. பாக்யராஜ் எழுதுவார் என்றும் பூர்ணிமா பாக்யராஜ் தயாரிப்பார் என்றும் அவர் தெரிவித்தார்.  தயாரிப்பாளர்களுக்கு ஏற்பட்ட நிதிப் பிரச்சனையால் படம் தாமதமானது

## நடிகர்கள்
* பாண்டியராஜன்
* சங்கீதா கிரிஷ்
* மணிவண்ணன்
* கரண்

## மேற்கோள்கள்

## வெளி இணைப்புகள்
* 

பகுப்பு:2001 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
அசாம் மகளிர் பல்கலைக்கழகம்

**அசாம் மகளிர் பல்கலைக்கழகம்** என்னும் பொதுத் துறைப் பல்கலைக்கழகம், இந்திய மாநிலமான அசாமின் யோர்ஹாட்டில் அமைந்துள்ளது. இது அசாம் மாநில அரசின் **அசாம் மகளிர் பல்கலைக்கழக சட்டம் (2013)** என்ற சட்டத்தின் மூலம் நிறுவப்பட்டது. இது பெண்களுக்காக அசாமில் தொடங்கப்பட்ட முதல் பல்கலைக்கழகம் ஆகும்.

## கல்வி
இந்த பல்கலைக்கழகத்தில் இளநிலை, முதுநிலை ஆகிய பிரிவுகளில் கல்வி கற்பிக்கின்றனர்.

## சான்றுகள்

## இணைப்புகள்

பகுப்பு:யோர்ஹாட் மாவட்டம்
பகுப்பு:அசாமில் உள்ள பல்கலைக்கழகங்கள்
பகுப்பு:அசாமில் உள்ள மகளிர் பல்கலைக்கழகங்களும் கல்லூரிகளும்
அசாம் டிரிபியூன்

***அசாம் டிரிபியூன்*** என்னும் ஆங்கில நாளிதழ், இந்திய மாநிலமான அசாமில் வெளியாகிறது. இது குவகாத்தியிலும், திப்ருகரிலும் பதிப்பிக்கப்படுகிறது. இந்த நாளேட்டை பிரபுல்லா கோவிந்த பருவா என்பவர் நடத்துகிறார்.

## இணைப்புகள்

*  நாளிதழின் வலைத்தளம்

## மேற்கோள்கள்

பகுப்பு:ஆங்கில நாளிதழ்கள்
பகுப்பு:அசாமில் ஊடகங்கள்
பகுப்பு:இந்திய ஆங்கிலப் பத்திரிகைகள்
பார்கவி ராவ்

**பார்கவி பிரபஞ்சன் ராவ்** (14 ஆகஸ்ட் 1955- 23 மே 2008) சாகித்ய அகாதெமி விருது பெற்ற எழுத்தாளர் ஆவார். இவர் சிறந்த மொழிபெயர்ப்பாளரும் ஆவார். இவர் கிரீஷ் கர்னாட் எழுதிய பல நூல்களை மொழிபெயர்த்துள்ளார். இருபதாம் நூற்றாண்டைச் சேர்ந்த பெண் எழுத்தாளர்கள் எழுதிய நூறு சிறுகதைகளைத் தொகுத்து, மொழிபெயர்த்து இவர் எழுதிய நூரெல்லா பான்டா தெலுங்கு மொழி இலக்கியத்தின் சிறந்த படைப்பாகக் கருதப்படுகிறது. இவர் ஐதராபாத்தில் மாரடைப்பால் 23 மே 2008ல் காலமானார்.

## மேற்கோள்கள்

பகுப்பு:பெண் எழுத்தாளர்கள்
பகுப்பு:1955 பிறப்புகள்
பகுப்பு:2008 இறப்புகள்
பகுப்பு:1944 பிறப்புகள்
பகுப்பு:பள்ளாரி மாவட்ட மக்கள்
சூசன் விசுவநாதன்

**சூசன் விசுவநாதன்** ஒரு இந்திய சமூகவியலாளர், சமூக மனிதவியலாளர் மற்றும் ஒரு புனைகதை எழுத்தாளர் ஆவார். அவர் தனது மதம் மற்றும் சமூகவியல் தொடர்பான பார்வைகளால் அறியப்படுகிறார். இவரது முதல் புத்தகமான "கேரளக் கிறித்துவர்கள்: யக்கோபாக்களினிடையில் அவர்களது வரலாறும், நம்பிக்கையும், சடங்குகளும்" (*Christians of Kerala: History, Belief and Ritual among the Yakoba* (Oxford University Press)) என்ற நூல் மதச் சமூகவியலுக்கான சிறந்த நூலாகக் கருதப்படுகிறது. அவர் ஜவகர்லால் நேரு பல்கலைக்கழகத்தில்,தலைவராகவும், சமூக அமைப்புகள் ஆய்வுக்கான சமூகவியல் பேராசிரியராகவும்,  பணியாற்றி வருகிறார்.

## ஆரம்ப வாழ்க்கை மற்றும் பின்னணி
சூசன் விசுவநாதன் தில்லி பல்கலைக்கழகத்திலும், ஜவகர்லால் நேரு பல்கலைக்கழகத்திலும் பயின்றுள்ளார். ஜவகர்லால் நேரு பல்கலைக்கழகத்தில் சமூகவியலுக்கான முதுகலைப் பட்டத்தைப் பெற்ற பின், தனது ஆய்வியல் நிறைஞர் பட்டத்தையும், முனைவர் பட்டத்தையும் தில்லி பல்கலைக்கழகத்தில் பெற்றார்.

## வாழ்க்கை
சூசன் விசுவநாதன் 1983ல், இந்து கல்லூரியில் மூத்த சமூகவியல் விரிவுரையாளராகப் பணியாற்றினார். பின் 1989 முதல் 1997 வரை சமூகவியல் துறைத் தலைவராகப் பணியாற்றினார். பிறகு ஜவகர்லால் நேரு பல்கலைக்கழகத்திலுள்ள சமூக அமைப்புகள் ஆய்வு மையத்தில் இணைந்தார். தற்போது அவர் அங்கு பேராசிரியராகப் பணியாற்றி வருகிறார்.

இவர் குளிர் மற்றும் கோடைக் காலங்களில் சமூகவியல் மற்றும் தத்துவார்த்தத்தை விரிவாக்கும் கட்டுரைகளையும், சிறுகதைகளையும் நாவல்களையும், புனைக்கதைகளையும் தொடர்ந்து எழுதி வருகிறார்.

## வெளி இணைப்புகள்
* http://www.penguinbooksindia.com/content/susan-visvanathan
* http://travel.outlookindia.com/article.aspx?211430 
* http://travel.outlookindia.com/article.aspx?234774 
* http://museindia.com/authprofile.asp?id=1446 
* http://www.hindu.com/mp/2007/07/28/stories/2007072852250100.htm
* http://www.sagepub.com/editorDetails.nav?contribId=651969
* http://anthropology.jhu.edu/Veena_Das/index.html 

## மேற்கோள்கள்

பகுப்பு:1957 பிறப்புகள்
பகுப்பு:இந்தியப் பெண் எழுத்தாளர்கள்
பகுப்பு:இந்திய சமூகவியலாளர்கள்
பகுப்பு:வாழும் மக்கள்
பகுப்பு:இனவரைவியலாளர்கள்
பகுப்பு:இந்திய மானிடவியலாளர்கள்
இந்தியாவில் காட்டுயிர்கள்

**இந்தியாவில் காட்டுயிர்கள்** என்பது இந்திய எல்லைக்கு உட்பட்ட பல்வேறு வகைகளைச் சார்ந்த காட்டு உயிரிகளை சேர்த்தே குறிக்கிறது. பசு, எருமை, ஆடு, பன்றி, ஒட்டகம் போன்ற வீட்டு விலங்குகள் மட்டுமின்றி, பல்வேறு காட்டு விலங்குகளும் இந்தியாவில் உண்டு. வங்காளப் புலி, ஆசியச் சிங்கம், மான், மலைப்பாம்பு, இந்திய ஓநாய், இந்தியக் குள்ள நரி, கரடி, முதலை, செந்நாய், குரங்கு, பாம்பு, மறிமான், காட்டெருமை, ஆசிய யானை உள்ளிட்ட விலங்குகளும் இந்தியாவில் காணப்படுகின்றன. நூற்று இருபதுக்கும் அதிகமான தேசியப் பூங்காக்களிலும், 18 உயிர்க் காப்பகங்களிலும், 500+ பாதுகாக்கப்பட்ட பகுதிகளிலும் இத்தகைய விலங்குகள் பாதுகாக்கப்படுகின்றன. உயிரி பல்வகைமையைக் கொண்ட மூன்று தலங்கள் இந்தியாவில் உள்ளன. அவை மேற்குத் தொடர்ச்சி மலைத்தொடர், இமயமலை, இந்தோ-பர்மா பகுதி ஆகியன. 

## உயிர்க்கோள காப்பகங்கள்
இந்தியாவில் உள்ள உயிர்க்கோள காப்பகங்களின் பட்டியல் கீழே தரப்பட்டுள்ளது.
* அச்சனக்மர் காட்டுயிர் காப்பகம், ஒரிஸ்ஸா
* அகத்தியமலை, தமிழ்நாடு
* திப்ரு - சைக்கோவா
* திஹாங்-திபாங் உயிர்க்கோளக் காப்பகம், அருணாச்சல பிரதேசம்
* கிரேட் நிக்கோபார் உயிர்க்கோளக் காப்பகம், அந்தமான் நிக்கோபர் தீவுகள்
* மன்னார் வளைகுடா தேசிய கடல்சார் உயிரியல் பூங்கா, தமிழ்நாடு
* கச்சு பாலைவன காட்டுயிர் காப்பகம், குஜராத் 
* கஞ்சன்சங்கா மலை
* மானசு வனவிலங்கு காப்பகம், 
* நந்தா தேவி தேசியப் பூங்கா
* நீலகிரி
*
* நோக்ரெக் உயிர்க்கோளக் காப்பகம்
* பச்மரி உயிர்க்கோளக் காப்பகம்
* சிமிலிபால் உயிர்க்கோளக் காப்பகம்
* சுந்தரவனம் உயிர்க்கோளக் காப்பகம்
* சேஷாச்சல மலை
* பன்னா தேசியப் பூங்கா

கீழுள்ள ஒன்பது காப்பகங்களும், உலகளாவிய காப்பகக் கூட்டமைப்பில் உட்படுத்தப்பட்டுள்ளன. இது ஐக்கிய நாடுகள் கல்வி, அறிவியல், பண்பாட்டு நிறுவனம் வழங்கும் பட்டியல்

*மன்னார் வளைகுடா
*நந்தா தேவி தேசியப் பூங்கா
*நீலகிரி உயிர்க்கோளக் காப்பகம்
*நோக்ரெக் உயிர்க்கோளக் காப்பகம்
*பச்மரி உயிர்க்கோளக் காப்பகம்
*சிமிலிபால் உயிர்க்கோளக் காப்பகம்
*சுந்தரவனக்காடுகள்
*அச்சனக்மர்-அமர்கண்டக் உயிர்க்கோளக் காப்பகம்
*நிக்கோபார் தீவுகள்

## மேலும் பார்க்க
* சென்னையில் பறவைகள்

## சான்றுகள்

## இணைப்புகள்
*  இந்திய அரசின் சுற்றுச்சூழல் & காடுகள் துறையின் வலைத்தளம்
*   சுற்றுச்சூழல், காடுகள், காட்டுயிர்கள் தொடர்பான சட்டங்கள்

பகுப்பு:இந்திய உயிரினங்கள்
பகுப்பு:இந்தியத் தாவரங்கள்
சீதாமரி மாவட்டம்

**சீதாமரி மாவட்டம்**, இந்திய மாநிலமான பீகாரின் மாவட்டங்களில் ஒன்று.. இதன் தலைமையகம் தும்ராவில் உள்ளது. இந்த மாவட்டம் நேபாளத்தை ஒட்டி அமைந்துள்ளது.

## மாவட்ட நிர்வாகம்
### வருவாய் வட்டங்கள்
சீதாமரி மாவட்டம் 3 வருவாய் வட்டங்களைக் கொண்டது. அவைகள்: 
* சீதாமரி சதர்
* பேல்சந்த் 
* பூப்ரி

## ஊராட்சி ஒன்றியங்கள்
இம்மாவட்டம் 17 ஊராட்சி ஒன்றியங்களைக் கொண்டது. அவைகள்:

## பொருளாதாரம்
2006ஆம் ஆண்டில், ஒன்றிய அரசு ஒரு கணக்கெடுப்பை வெளியிட்டது. அதில் பொருளாதாரத்தில் பின்தங்கிய 250 மாவட்டங்கள் பட்டியலிடப்பட்டன. இந்த மாவட்டமும் அந்த பட்டியலில் இடம் பெற்றிருப்பதால், இதுவும் பொருளாதாரத்தில் பின்தங்கிய மாவட்டங்களுக்கான ஒன்றிய அரசின் நிதியைப் பெறுகிறது

## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, சீதாமரி மாவட்ட மக்கள்தொகை 34,23,574 ஆகும்.  இம்மாவட்டடத்தில் மக்கள்தொகை அடர்த்தி, ஒரு சதுர கிலோ மீட்டர் பரப்பளவில் 1491 நபர்கள் வசிக்கின்ரனர்.  இம்மாவட்டத்தில் இந்தி மொழி 82.73%, மைதிலி மொழி 3.25% மற்றும் உருது 13.96% பேசுகின்றனர். மக்கள் தொகையில் இந்துக்கள் 78.06% மற்றும் இசுலாமியர் 21.62% உள்ளனர்.

## மேற்கோள்கள்

## வெளி இணைப்புகள்
*  சீதாமரி மாவட்ட அரசின் வலைத்தளம் 
**  மாவட்ட வரைபடம் 

பகுப்பு:பீகார் மாவட்டங்கள்
பகுப்பு:சீதாமரி மாவட்டம்
சீவான் மாவட்டம்

**சீவான் மாவட்டம்**, இந்திய மாநிலமான பீகாரின் மாவட்டங்களில் ஒன்று. இந்த மாவட்டத்தின் தலைமையகம் சிவானில் உள்ளது.

## அரசியல்
இந்த மாவட்டம் சீவான், சீராதேய், தரவுலி, ரகுநாத்பூர், தரவுந்தா, பராரியா, கோரியாகோட்டி, மகாராஜ்கஞ்சு ஆகிய சட்டமன்றத் தொகுதிகளாகப் பிரிக்கப்பட்டுள்ளது. இந்த மாவட்டம் சீவான் மக்களவைத் தொகுதிக்கு உட்பட்டது.

## சான்றுகள்

## இணைப்புகள்
*  சீவான் மாவட்ட அரசின் வலைத்தளம்

பகுப்பு:பீகார் மாவட்டங்கள்
பகுப்பு:சீவான் மாவட்டம்
அநங்கம் (இதழ்)

**அநங்கம்** மலேசியாவிலிருந்து வெளிவந்து கொண்டிருக்கும் சிற்றிதழ். இவ்விதழ் உள்ளூர் படைப்பாளிகளின் படைப்புக் களமாகவும் சிங்கப்பூர், தமிழகம், அயலக படைப்பாளர்களின் பகிர்வு களமாகவும்  தனது எல்லையை விரித்துக் கொண்டு தனித்த அடையாளங்களோடு வெளியாகிறது. முதலாவது அநங்கம் இதழ் ஒக்டோபர் 2008 இல் வெளிவந்தது.

## ஆசிரியர்
இதன் ஆசிரியர் கே. பாலமுருகன். துணை ஆசிரியர் ஏ. தேவராஜன் ஆசிரியர் குழுவில் உள்ளவர்கள் ப. மணிஜெகதீஸ், கோ. புண்ணியவான், செ. நவீன், மோ. கவிதா 

## இதழ்கள்
2009 செப்டெம்பர் மாத இதழ் இதழ் புறக்கணிக்கப்பட்ட, மறக்கப்பட்ட கலைகளின் சிறப்பிதழாக வெளி வந்தது.

## வெளி இணைப்புகள்

## மேற்கோள்கள்

பகுப்பு:மலேசியத் தமிழ் இதழ்கள்
தாமசு என்றி அக்சுலி

**தாமசு என்றி அக்சுலி** (Thomas Henry Huxley 4 மே 1825–29 சூன் 1895) உயிரியல் துறை, விலங்கியல் துறை அறிஞர். கல்வியாளர், தார்வினின் பரிணாம வளர்ச்சிக் கோட்பாட்டையும் கருத்துகளையும் வரவேற்று அவற்றைப் பரப்பியவர்.  'தார்வினின் புல்டாக்' என்றும் இவர் அழைக்கப்பட்டார்.

## இளமைக்கல்வி
இலண்டன் அருகில் ஈலிங் என்னும் ஊரில் பிறந்த தாமசு என்றி அக்சுலி பள்ளியில் கற்றவை குறைவாக இருந்தபோதிலும் தம் சொந்த முயற்சியில் அறிவியல், வரலாறு, தத்துவம் ஆகியவற்றைப்  படித்து அறிவை வளர்த்துக் கொண்டார். செருமன் மொழியையும் கற்றார். 15 ஆம் அகவையில் மருத்துவத்தைப் பயின்றார். எச் எம் எஸ் ராட்டில்ஸ்னேக்  என்னும் கப்பலில் மருத்துவராகப்  பயணம் செய்தார். அப்போது கடல் வாழ் உயிரினங்கள்,  முதுகெலும்பில்லா விலங்குகள், தொல்லுயிர்கள் முதலியனவற்றை ஆராய்ந்தார்.

## கருத்துகள்
அறிவியல் முன்னேற்றத்தினாலும் வளர்ச்சியினாலும் சமயக் கோட்பாடுகள் உண்மையல்ல என மெய்ப்பிக்கப்பட்டது என்று சொன்னார்.
கடவுள் பற்றிய ஐயப்பாட்டாளர் என்னும் பொருள் கொண்ட 'அக்னாஸ்டிக்' என்னும் ஆங்கிலச் சொல்லை உருவாக்கினார்.
தார்வினின் பரிணாமக் கொள்கை பற்றியும், இயற்கையும் மனிதனும் என்னும் கருத்துபற்றியும், நம்பா மதம், கிறித்தவம் பற்றியும் நூல்கள்   எழுதினார். செய்முறைப் பயிற்சியே அறிவியல் கல்வி சிறக்க வழியாகும் என வலியுறுத்தினார்.

பிரேவ் நியூ வர்ல்ட்  (Brave New World) என்னும் புகழ் பெற்ற புதினத்தை எழுதிய ஆல்டஸ் அக்சுலீ (aldous hukley)  என்பவர் தாமசு என்றி அக்சுலியின் பெயரன் ஆவார்.

## சான்றாவணம்
* http://www.amazon.com/Thomas-Henry-Huxley/e/B001HMWSGO
* http://lexicorps.com/huxley.htm 
* http://www.pbs.org/wgbh/evolution/library/02/2/l_022_09.html

## மேற்கோள்கள்

பகுப்பு:மரபியலாளர்கள்
பகுப்பு:1825 பிறப்புகள்
பகுப்பு:1895 இறப்புகள்
சான் கே (கவிஞர்)

**சான் கே** (*John Kay*) என்பவர் பதினைந்தாம் நூற்றாண்டைச் சேர்ந்த ஓர் ஆங்கிலேயக் கவிஞர் ஆவார். இவர் தன்னைத் தானே இங்கிலாந்தின் நான்காம் எட்வர்டின் அரசவைக் கவிஞர் என்று விவரித்துக் கொண்டார். இவரது படைப்புகள் தற்பொழுது எதுவும் கிடைக்கப் பெறவில்லை.

## மேற்கோள்கள்

பகுப்பு:ஆங்கிலக் கவிஞர்கள்
பகுப்பு:15 ஆம் நூற்றாண்டு ஆங்கிலக் கவிஞர்கள்
பகுப்பு:பிரித்தானியக் கவிஞர்கள்